stanford-oval/wikipedia huggingface dataset:
Sokea tyttö
Maalaus

Teoksessa on kuvattuna kaksi kerjäläistä istumassa sateen jälkeen tien vieressä. Henkilöt ovat oletettavasti sisaria. Toinen heistä on noin 18–20-vuotias sokea muusikko, jolla on sylissään concertina ja jonka kaulassa olevassa lapussa lukee ”Pity the Blind” (sääli sokeaa). Aurinko paistaa sokean nuoren naisen kasvoille. Hänen käsivarrelleen on laskeutunut nokkosperhonen ja hän pitää kädessään ruohonlehteä. Perhonen osoittaa, että tyttö istuu täysin liikkumatta. Nuorempi vaaleahiuksinen tyttö suojautuu vanhemman tytön hartiahuivin taakse ja katsoo sateenkaarta.
Millais yhdistää teoksessaan henkilökuvausta ja maisemamaalausta. Hahmot ja etualan ympäristö on kuvattu hyvin yksityiskohtaisesti ja realistisesti, tausta on sumeampi.
Tytöt ovat matkalla Sussexissa sijaitsevaan Winchelsean kylään, joka on maalauksen taustalla. Millais maalasi taustan paikan päällä syksyllä 1854 ja henkilöt kotonaan Perthshiressä Skotlannissa 1855. Malleina olivat Matilda Proudfoot sokeana tyttönä ja Isabella Nichol hänen sisarenaan. Alun perin sokean tytön mallina oli Millais’n vaimo Effie Gray, mutta myöhemmin hän päätti käyttää mallina Proudfootia.
Tulkinta

Maalauksessa on läsnä sekä maiseman kauneus että irtolaisuuden yhteiskunnallinen ongelma, etenkin vammaisten ja lasten ahdinko. Vammastaan huolimatta sokea tyttö näyttää pitävän huolta nuoremmastaan. Millais yhdistää maalauksessa tavallisen maiseman ja ylevän näkymän. Taivaalla on harvinainen kaksoissateenkaari ja maiseman värit ovat sateen jäljiltä epätavallisen kirkkaat. Mukana on perhonen, jota on taiteessa käytetty kauneuden kuvauksen yhteydessä. Sokea tyttö ei voi nähdä kauneutta, mutta hän voi kuulla, tuntea ja haistaa sen. Toinen tyttö suojaa silmiään ja katsoo taivaalle, joten maalaus voidaan nähdä vertauskuvallisena esityksenä aisteista.
Maalauksen tekoaikaan Millais oli saanut vaikutteita John Ruskinin ajattelusta, jonka mukaan luonnon kauneuden ja kristillisen Jumalan kädenjäljen välillä on yhteys. Perhonen on perinteinen sielun vertauskuva. Tällöin se osoittaa katsojalle että myös sateenkaari tulee tulkita vertauskuvallisesti. Sateenkaari on lupaus taivaasta, jossa Kristus on parantanut sokeuden, kuten Jeesus antoi sokealle näön evankeliumin kertomuksessa. Tytön vaatetus ja kasvoilla oleva valo yhdistävät hänet Neitsyt Marian kuvauksiin, mikä korostaa hänen hyveellisyyttään.
Vastaanotto

Maalausta pidetään Millais’n parhaimpiin kuuluvina. Sen vastaanotto oli menestyksekäs. Liverpoolin taideakatemia myönsi maalaukselle vuosittaisen palkintonsa vuonna 1857. Dante Gabriel Rossetti piti maalausta ”yhtenä koskettavimmista ja täydellisimmistä asioista jotka tiedän”. Encyclopædia Britannica kuvaa maalausta viktoriaanisen aatemaailman ja teknisen taituruuden mestariteokseksi.
Millais’n varhaiselle tuotannolle oli ominaista myötätunto yhteiskunnan ulkopuolisia kohtaan. Kuluneista vaatteistaan huolimatta maalauksen tytöt näyttävät hyvävointisilta. Köyhät saavat lohtua taivaan valosta ja tuonpuoleista maailmaa lupaavasta raamatullisesta sateenkaaresta. Taidekriitikko Jonathan Jones on huomauttanut, että tämä voi nykyajan näkökulmasta vaikuttaa pikemminkin viktoriaaniselta tunteellisuudelta kuin realistiselta kuvaukselta. Millais’n varhaiskauden sisäänpäinkääntyneitä hahmoja ja runollisia aatteita kuvaavat maalaukset voidaan myös nähdä fin de sièclen symbolismin edeltäjänä. Teos on nykyisin Birmingham Museum and Art Galleryn kokoelmissa.
Sienna Miller

| Sienna Miller |
| --- | --- |
 Sienna Miller Berliinin elokuvajuhlilla vuonna 2017.
Henkilötiedot
Koko nimi:  Sienna Rose Diana Miller
Syntynyt: 28. joulukuuta 1981 (ikä 42) New York, New York, Yhdysvallat
Ammatti:  näyttelijä, muotisuunnittelija, malli
Puoliso:  Jude Law  (2003–2006, 2009–2011) Tom Sturridge (2011–2015)
Näyttelijä
Aktiivisena:  2001–
Merkittävät roolit:  Casanova Tähtisumua G.I. Joe: The Rise of Cobra The Girl
Aiheesta muualla
IMDb 
Elonet
Sienna Rose Diana Miller (s. 28. joulukuuta 1981 New York, New York, Yhdysvallat) on yhdysvaltalais-englantilainen näyttelijä ja malli, joka on esiintynyt muun muassa elokuvissa Layer Cake – diilerin käsikirja (2004), Alfie (2004) ja G.I. Joe: The Rise of Cobra (2009). Miller on näytellyt sekä elokuvissa, televisiossa että teatterissa ja on toiminut myös muotisuunnittelijana.
Varhainen elämä

Miller syntyi New Yorkissa Yhdysvalloissa, mutta perhe muutti Lontooseen hänen ollessaan puolitoistavuotias. Millerin vanhemmat Edwin ja Josephine Miller erosivat, kun hän oli kuusivuotias. Hänen isänsä on amerikanjuutalainen ja äiti taas Etelä-Afrikassa syntynyt britti. Millerin sisko Savannah on ammatiltaan muotisuunnittelija. Lisäksi hänellä on kaksi biologista velipuolta ja yksi velipuoli avioliiton kautta.
Miller kävi Englannissa Heathfield Schoolia sekä Ascotissa sijaitsevaa sisäoppilaitosta. Myöhemmin hän opiskeli Lee Strasberg Theatre and Film Insitutessa New Yorkissa.
Ura > Näyttelijänä

Millerin ensimmäinen elokuvarooli oli sivuosa romanttisessa komediassa South Kensington vuonna 2001. Vuonna 2004 hän teki varsinaisen läpimurtonsa esiintymällä elokuvissa Alfie ja Layer Cake – diilerin käsikirja.
Miller pääsi suuremman yleisön tietoisuuteen vuonna 2009 elokuvan G.I. Joe: The Rise of Cobra naispääosassa. Samana vuonna hän näytteli Broadwaylla pääroolin näytelmässä After Miss Julie. Vuonna 2012 Miller näytteli Tippi Hedreniä televisioelokuvassa The Girl, ja sai roolistaan Golden Globe-ehdokkuuden.
Vuonna 2014 Miller näytteli kahdessa elämäkertaelokuvassa: Bennett Millerin ohjaamassa Foxcatcherissa sekä Clint Eastwoodin American Sniperissa. Vuonna 2015 hän näytteli Sally Bowlesin roolin Broadway-musikaalissa Cabaret.
Ura > Mallina

Miller työskenteli valokuvamallina ennen näyttelijänuraansa. Häntä edusti lontoolainen mallitoimisto Select Model Management. Miller on tehnyt mallintöitä Coca-Colalle, Pepe Jeansille sekä Hugo Bossille. Hän esiintyi myös Italian Voguessa sekä Pirellin vuoden 2003 kalenterissa. Vuonna 2009 Miller oli Hugo Bossin naisten parfyymin ”BOSS Orange” mainoskasvo.
Miller on suunnitellut yhdessä sisarensa Savannahin kanssa malliston nimeltä Twenty8Twelve. Mallisto lanseerattiin vuonna 2007.
Yksityiselämä

Miller seurusteli vuosina 2004–2006 Alfien kuvauksissa kohtaamansa Jude Law’n kanssa, mutta vuonna 2005 paljastui, että Law’lla oli ollut suhde aiemmasta avioliitostaan syntyneiden lastensa hoitajan kanssa. Miller ja Law palasivat vielä yhteen tämän jälkeen, mutta suhde päättyi vuonna 2006.
Vuonna 2007 Miller seurusteli häntä 14 vuotta vanhemman Rhys Ifansin kanssa, vaikka pari kielsi suhteen kauan. He erosivat kesäkuussa 2008 erimielisyyksien takia. Samana vuonna Millerillä oli paljon julkisuutta saanut suhde naimisissa olevaan näyttelijä Balthazar Gettyyn. Loppuvuodesta 2009 helmikuuhun 2011 Miller seurusteli taas Jude Law’n kanssa. Vuosina 2011–2015 Miller seurusteli näyttelijä Tom Sturridgen kanssa. Heillä on heinäkuussa 2012 syntynyt tytär.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | South Kensington | South Kensington | Sharon |
| 2004 | Layer Cake – diilerin käsikirja | Layer Cake | Tammy |
| 2004 | Alfie | Alfie | Nikki |
| 2005 | Casanova | Casanova | Francesca Bruni |
| 2006 | Factory Girl | Factory Girl | Edie Sedgwick |
| 2007 | Interview | Interview | Katya |
| 2007 | Camille | Camille | Camille Foster |
| 2007 | Tähtisumua | Stardust | Victoria |
| 2008 | The Mysteries of Pittsburgh | The Mysteries of Pittsburgh | Jane Bellwether |
| 2008 | A Fox’s Tale | A Fox’s Tale | Darcey (äänirooli) |
| 2008 | The Edge of Love | The Edge of Love | 'Caitlin Macnamara |
| 2009 | G.I. Joe: The Rise of Cobra | G.I. Joe: The Rise of Cobra | Ana Lewis / Anastascia DeCobray / The Baroness |
| 2012 | Two Jacks | Two Jacks | Diana |
| 2012 | Just Like a Woman | Just Like a Woman | Marilyn |
| 2012 | Yellow | Yellow | Xanne |
| 2013 | A Case of You – sekaisin sinusta | A Case of You | Sarah |
| 2014 | Foxcatcher | Foxcatcher | Nancy Schultz |
| 2014 | American Sniper | American Sniper | Taya Renae Kyle |
| 2015 | Reppurit reissussa | Unfinished Business | Chuck Portnoy |
| 2015 | Mississippi Grind | Mississippi Grind | Simone |
| 2015 | High-Rise | High-Rise | Charlotte Melville |
| 2015 | Liekeissä | Burnt | Helene |
| 2016 | Z: Amazonin kadonnut kaupunki | Z: Amazonin kadonnut kaupunki | Nina Fawcett |
| 2016 | Live by Night | Live by Night | Emma Gould |
| 2017 | The Private Life of a Modern Woman | The Private Life of a Modern Woman | Vera Lockman |
| 2018 | The Catcher Was a Spy | The Catcher Was a Spy | Estella Huni |
| 2018 | American Woman | American Woman | Deborah Callahan |
| 2019 | 21 Bridges | 21 Bridges | Frankie Burns |
| 2020 | Wander Darkly | Wander Darkly | Adrienne |

Televisioelokuvat
| Vuosi | Suomenkielinen nimi | Alkuperäinen nimi | Rooli |
| 2012 | The Girl | The Girl | Tippi Hedren |
| 2012 | Just Like a Woman | Just Like a Woman | Marilyn |

Televisiosarjat
| Vuosi | Nimi | Rooli | Jakso(t) |
| 2002 | The American Embassy | Babe | ”Long Live the King” |
| 2002 | Bedtime | Stacey | 4 jaksoa |
| 2003–2004 | Keen Eddie | Fiona Bickerton | 13 jaksoa |
| 2019 | The Loudest Voice | Beth Ailes | minisarja |
Aiheesta muualla

Kuvia tai muita tiedostoja aiheesta Sienna Miller Wikimedia Commonsissa
Sunday Adeyemo

| Sunday Adeyemo> Henkilötiedot |
| --- | --- |
Syntynyt: 1972 Igboho, Oyon osavaltio  Nigeria
Ammatti:  autokauppias
Muut tiedot
Lempinimet:  Igboho
Sunday Adeyemo (s. 1972, lempinimeltään Igboho) on nigerialainen autokauppias, joka on tullut tunnetuksi jorubien keskuudessa vaikutusvaltaisena hahmona fulbeihin ja karjankasvatukseen liittyvän verisen konfliktin aikana. Adeyemo on vaatinut fulbejen poistumista maan lounaisosista ja hän on tukenut myös ajatusta jorubien itsenäisyydestä.
Elämäkerta

Sunday Adeyemo syntyi vuonna 1972 Oyon osavaltiossa Igbohon kaupungissa. Sittemmin hän sai usein käytetyn lempinimensä "Igboho" kotikaupunkinsa mukaan.
1990-luvun loppupuolella Adeyemo tuli tunnetuksi eri jurbaryhmittymien yhteenotoissa. Hänen väitettyjä edesottamuksiaan on kuvattu myös nigerialaisessa elokuvassa, jossa hänen tarinaansa liittyy myös taikuus ja juju. Paikallisesti hän sai mainetta vahnigoittumattomana hahmona.
Sittemmin Adeyemo on toiminut autokauppiaana Ibadanissa. Yrityksen taustoja ei tunneta varmuudella, mutta Adeyemo on myynyt eri automerkkejä aina Toyotasta Rolls Royceen. Hänen asiakaskuntaansa on kuulunut esimerkiksi monia vaikutusvaltaisia poliitikkoja, joiden kanssa hän on myös esiintynyt usein julkisuudessa.
2010-luvulla kasvoivat jännitteet Nigerian lounaisosien väestön ja pohjoisempaa tulevien karjaa kasvattavien fulbejen välillä. Kahden ryhmän välillä on ollut myös verisiä yhteenottoja. Adeyemo tuli tunnetuksi karjankasvattajien vastaisista ulostuloistaan. Hän on vaatinut esimerkiksi fulbejen poistumista Nigerian lounaisosista. Sittemmin hän on ilmaissut myös halunsa luoda jorubien itsenäinen valtio.
Kannattajiensa joukossa Adeyemo on sankarihahmo. Hänen vastustajansa ovat syyttäneet häntä etnisen väkivallan lietsomisesta.
Lokakuussa 2023 Sunday Igboho vapautettiin Beninissä, jossa hänet oli pidätetty pakeni poliisia Nigeriassa vuonna 2021.
Streets of Fire (albumi)

| Streets of Fire Place Vendome |
| --- | --- | --- |

Studioalbumin tiedot
 Äänitetty : Piranha Studios, Karlsdorf and The Track Shack, Saksa
 Tuottaja(t): Dennis Ward
 Tyylilaji: hard rock
 Kesto: 52.56
 Levy-yhtiö: Frontiers
Place Vendomen muut julkaisut
| Place Vendome 2005 | Streets of Fire 2005 | Thunder in the Distance 2013 |
Streets of Fire on Place Vendomen toinen albumi, se julkaistiin vuonna 2009 levymerkillä Frontiers Records.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Streets of Fire | Torsti Spoof/Tuomas Heikkinen | 5.52 |  |  |  |  |  |  |
| 2. | My Guardian Angel | Magnus Karlsson | 4.57 |  |  |  |  |  |  |
| 3. | Completely Breathless | Johan Fransson/Ronny Milianowicz/Tim Larsson/Tobias Lundgren | 3.16 |  |  |  |  |  |  |
| 4. | Follow Me | Robert Säll | 3.51 |  |  |  |  |  |  |
| 5. | Set Me Free (Casting Crowns cover)  | Mark Hall/Bernie Herms | 4.30 |  |  |  |  |  |  |
| 6. | Believer | Spoof/Pekka Heino | 4.36 |  |  |  |  |  |  |
| 7. | Valerie (The Truth Is in Your Eyes) | Säll | 3.42 |  |  |  |  |  |  |
| 8. | A Scene in Replay | Millianowicz/Andreas Johansson/Jan Thore Grefstad | 4.44 |  |  |  |  |  |  |
| 9. | Changes | Spoof/Heino | 4.31 |  |  |  |  |  |  |
| 10. | Surrender Your Soul | Milianowicz/Johansson/Joacim Cans/Thomas Ohlsson | 3.42 |  |  |  |  |  |  |
| 11. | Dancer | Spoof/Heikkinen | 4.22 |  |  |  |  |  |  |
| 12. | I'd Die for You (Soleil Moon cover)  | Larry King/Sandy Forman | 5.00 |  |  |  |  |  |  |
Kokoonpano

Michael Kiske – laulu
Uwe Reitenauer – kitara
Dennis Ward – basso
Kosta Zafiriou – rummut
Gunther Werno – koskettimet
Arvostelut

Imperiumi: 7-/10
Aiheesta muualla

Streets of Fire (albumi) Discogsissa. (englanniksi)
Albumi Streets of Fire (albumi) Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Streets of Fire (Place Vendome album)
Käännös suomeksi
Sormusukonkorento

| Sormusukonkorento |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Sudenkorennot Odonata
Alalahko::  Aitosudenkorennot Anisoptera
Heimo::  Ukonkorennot Aeshnidae
Suku::  Anax
Laji::  parthenope
Kaksiosainen nimi
 Anax parthenope  Selys, 1839 
Katso myös
   Sormusukonkorento Wikispeciesissä   Sormusukonkorento Commonsissa 
Infobox OKNimi-testi OKIUCN-testi OK: 
Sormusukonkorento (Anax parthenope) on sudenkorento. Se tavattiin Suomessa ensimmäisen kerran heinäkuussa 2013 Inkoossa. Takaruumiin tyven ympärillä sillä on sinistä ja joskus voi koko takaruumis olla sininen. Se on todennäköisesti tullut Virosta, jossa sitä on tavattu ensimmäisen kerran vuonna vuonna 2008. Suomessa on nyt tavattu 60 eri sudenkorentolajia.
Aarre Ylimäki

Aarre Johannes Ylimäki (24. syyskuuta 1916 Espoo – 10. syyskuuta 1999 Helsinki) oli suomalainen kasvipatologi. Hän oli Maatalouden tutkimuskeskuksen kasvitautiosaston päällikkö professorin arvolla 1970–1983. Hänen tutkimuskohteenaan oli muun muassa juurilaho. Ylimäki oli Helsingin yliopiston kasvibiologian laitoksen kasvibiologian ja kasvipatologian dosentti 1968–1985.
A1 Australian Grand Prix 2008

|  A1 Australian Grand Prix 2008 |
| --- | --- |
 6. osakilpailu 10 osakilpailusta kaudella 2007–2008. 
Päivämäärä:  3. helmikuuta 2008
Rata:  Moottorirata    km
Sprintti kilpailu
Pituus:  14 kierrosta
Paalupaikka
Kuljettaja:   Loïc Duval  (Ranska)
Aika:  1.18,149
Nopein kierros
Kuljettaja:   Loïc Duval  (Ranska)
Aika:  1.19,350 (kierroksella 2)
Palkintokoroke
Ensimmäinen:   Loïc Duval  (Ranska)
Toinen:   Jonny Reid  (Uusi-Seelanti)
Kolmas:   Robert Wickens  (Kanada)
Pitkä kilpailu
Pituus:  42 kierrosta
Nopein kierros
Kuljettaja:   Adrian Zaugg  (Etelä-Afrikka)
Aika:  1.39,034 (kierroksella 33)
Palkintokoroke
Ensimmäinen:   Adrian Zaugg  (Etelä-Afrikka)
Toinen:   Neel Jani  (Sveitsi)
Kolmas:   Robbie Kerr  (Britannia)
A1 Australian Grand Prix 2008 oli A1 Grand Prix -kauden 2007–2008 kuudes osakilpailu, joka ajettiin 3. helmikuuta Sydney Motorsport Parkin moottoriradalla Australiassa.
Tulokset > Sprintti kilpailu

| Sija | Kuljettaja | Talli | Kierrokset | Aika/Keskeytys | Pisteet |
| --- | --- | --- | --- | --- | --- |
| 1 |  Loïc Duval | Ranska | 14 | 20'18.536 | 15+1 |
| 2 |  Jonny Reid | Uusi-Seelanti | 14 | +9.198 | 12 |
| 3 |  Robert Wickens | Kanada | 14 | +11.016 | 10 |
| 4 |  Michael Ammermüller | Saksa | 14 | +11.929 | 8 |
| 5 |  Jonathan Summerton | Yhdysvallat | 14 | +12.604 | 6 |
| 6 |  John Martin | Australia | 14 | +14.210 | 5 |
| 7 |  Adrian Zaugg | Etelä-Afrikka | 14 | +14.523 | 4 |
| 8 |  Sérgio Jimenez | Brasilia | 14 | +30.260 | 3 |
| 9 |  Jeroen Bleekemolen | Alankomaat | 14 | +33.471 | 2 |
| 10 |  Neel Jani | Sveitsi | 14 | +33.806 | 1 |
| 11 |  Narain Karthikeyan | Intia | 14 | +44.742 |  |
| 12 |  João Urbano | Portugali | 14 | +46.131 |  |
| 13 |  Edoardo Piscopo | Italia | 14 | +46.196 |  |
| 14 |  Cheng Congfu | Kiina | 14 | +49.423 |  |
| 15 |  Adam Carroll | Irlanti | 14 | +50.300 |  |
| 16 |  Robbie Kerr | Britannia | 14 | +56.715 |  |
| 17 |  Davíd Garza Pérez | Meksiko | 14 | +1'02.846 |  |
| 18 |  Tomáš Enge | Tšekki | 14 | +1'03.033 |  |
| 19 |  Chris Alajajian | Libanon | 14 | +1'05.029 |  |
| 20 |  Fairuz Fauzy | Malesia | 14 | +1'20.880 |  |
| 21 |  Satrio Hermanto | Indonesia | 14 | +1'22.642 |  |
| Ret |  Adam Khan | Pakistan | 1 | +13 laps |  |
Tulokset > Pitkä kilpailu

| Sija | Kuljettaja | Talli | Kierrokset | Aika/Keskeytys | Pisteet |
| --- | --- | --- | --- | --- | --- |
| 1 |  Adrian Zaugg | Etelä-Afrikka | 42 | 1:12'00.930 | 15+1 |
| 2 |  Neel Jani | Sveitsi | 42 | +19.560 | 12 |
| 3 |  Robbie Kerr | Britannia | 42 | +25.194 | 10 |
| 4 |  Sérgio Jimenez | Brasilia | 42 | +42.770 | 8 |
| 5 |  John Martin | Australia | 42 | +1'08.647 | 6 |
| 6 |  Robert Wickens | Kanada | 42 | +1'10.321 | 5 |
| 7 |  Michael Ammermüller | Saksa | 42 | +1'16.299 | 4 |
| 8 |  Jeroen Bleekemolen | Alankomaat | 42 | +1'17.155 | 3 |
| 9 |  Jonny Reid | Uusi-Seelanti | 42 | +1'22.447 | 2 |
| 10 |  Cheng Congfu | Kiina | 42 | +1'33.913 | 1 |
| 11 |  Narain Karthikeyan | Intia | 42 | +1'35.414 |  |
| 12 |  Adam Khan | Pakistan | 42 | +1'39.496 |  |
| 13 |  Adam Carroll | Irlanti | 41 | +1 lap |  |
| 14 |  Edoardo Piscopo | Italia | 41 | +1 lap |  |
| 15 |  Tomáš Enge | Tšekki | 41 | +1 lap |  |
| 16 |  João Urbano | Portugali | 41 | +1 lap |  |
| 17 |  Fairuz Fauzy | Malesia | 41 | +1 lap |  |
| 18 |  Davíd Garza Pérez | Meksiko | 41 | +1 lap |  |
| 19 |  Chris Alajajian | Libanon | 40 | +2 laps |  |
| 20 |  Satrio Hermanto | Indonesia | 39 | +3 laps |  |
| Ret |  Loïc Duval | Ranska | 31 | +11 laps |  |
| Ret |  Jonathan Summerton | Yhdysvallat | 20 | +22 laps |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2007–08 A1 Grand Prix of Nations, Australia
Käännös suomeksi
23. pioneerikomppania (talvisota)

23. pioneerikomppania (23. PionK) oli talvisodan pioneerikomppania. Se perustettiin 9.-11.10.1939 Savonlinnassa, vaikka yksikön reserviläiset koottiin pääosin Heinävedeltä ja Varkaudesta.
Varustaminen

23. PionK pyrittiin varustamaan määrävahvuuksien mukaisesti, mutta puolustusvoimien kalustopulasta johtuen määrävahvuuksia ei saavutettu.
Päällikkö

23. PionK:n päällikkönä toimi jääkärikapteeni Julius Saaristo
Keskittäminen

23. PionK keskitettiin Leppäsilta-Loimola alueelle 13.-16.10.1939 osana 12. divisioonaa
Suomen Talvisota

Suomen Talvisota tarkoittaa seuraavia asioita:
Talvisota, vuosina 1939-1940 Suomen ja Neuvostoliiton käymää sotaa.
Suomen Talvisota 1939–1940, vuosina 1969-1970 toiminutta suomalaista rock-yhtyettä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomen Talvisota”, voi hakea sivunnimihaulla, laajalla sivunnimihaulla tai tekstihaulla.
Aarne Tenhovaara

Aarne Johannes Tenhovaara (7. toukokuuta 1890 Halikko – 20. tammikuuta 1945 Helsinki) oli suomalainen valokuvaaja. Hänet tunnetaan myös nimellä A.J. Tenhovaara sekä signeerauksellaan AJT.
Halikossa syntynyt Tenhovaara muutti Yhdysvaltoihin vuonna 1922. Hän vaikutti New Yorkissa kymmenen vuoden ajan pitäen kaupungissa omaa valokuvaamoa. Vuonna 1933 Tenhovaara palasi Suomeen ja perusti valokuvastudion Helsinkiin. Yhdysvalloissa ammentamansa opin ja uusinta mallia olevan välineistönsä avulla hän onnistui nopeasti tekemään valokuvaamostaan Helsingin merkittävimmän. 1940-luvulla Valokuvaamo Tenhovaarassa työskenteli useita Suomen huippukuvaajia, muun muassa Salme Simanainen ja Päivi Kosonen.
Muutamassa vuodessa Tenhovaaran studiosta tuli jo Pohjoismaiden suurin. Siellä kävi kuvauttamassa itseään koko pääkaupungin seurapiiri, näyttelijöistä ja muista taiteilijoista teollisuusvaikuttajiin. Tenhovaara oli jo 1930-luvun lopulta lähtien hoitanut Suomen Filmiteollisuuden elokuvien still-kuvaukset. Niiden myötä hän sai itsekin pienen roolin kahdessa SF:n tuotannossa. Elokuvien lisäksi Tenhovaara tunnettiin myös tanssiesitysten valokuvaajana.
Aarne Tenhovaara kuoli sydänkohtaukseen Helsingissä tammikuussa 1945.
Aiheesta muualla

Kuvia tai muita tiedostoja aiheesta Aarne Tenhovaara Wikimedia Commonsissa
Fifth Avenuen valokuvaaja Fredrikinkadulle. Suomen Kuvalehti 1.7.1933, nro 27, s. 25. (Kansalliskirjaston digitaaliset aineistot.)
Ánna Víssi

| Ánna Víssi> Άννα Βίσση |
| --- | --- |
 Ánna Víssi esiintymässä vuonna 2007.
Henkilötiedot
Syntynyt: 20. joulukuuta 1957 (ikä 66)
Ammatti:  laulaja, lauluntekijä, näyttelijä, televisiojuontaja, radiopersoona, liikenainen
Puoliso:  Níkos Karvélas (1983–1992)
Lapset:  1
Muusikko
Laulukielet:  kreikka
Aktiivisena:  1973–
Tyylilajit:   laïkó  pop  dance  éntekhno  pop rock 
Soittimet:  laulu
Levy-yhtiöt:  Minos (1973–1978)  EMI Greece (1979–1982)  CarVi (1982–1983)  Sony Music Greece (1984–2013)  Moda/Vanilla (2005–2006)  Vanilla (oma) (2010–)  Panik Gold (2013–)
Aiheesta muualla
Kotisivut
  [ Muokkaa Wikidatassa ] [ ohje ]  
Ánna Víssi (kreik. Άννα Βίσση; s. 20. joulukuuta 1957 Pýla, Lárnaka, Kypros) on kyproksenkreikkalainen laulaja. Hän on tunnettu lähinnä kotimaissaan Kyproksella ja Kreikassa sekä Yhdysvalloissa. Kyproksella hän on suosituin ja Kreikassakin yksi suosituimmista muusikoista. Víssi on osallistunut Eurovision laulukilpailuihin kolmesti, vuosina 1980, 1982 sekä 2006. Vuosina 1980 ja 2006 hän edusti Kreikkaa ja vuonna 1982 Kyprosta. Hän on myynyt maailmanlaajuisesti jo yli yhdeksän ja puoli miljoonaa albumia.
Elämä > Varhaisvaiheet

Anna Víssi varttui Lárnakassa Kyproksella ja aloitti laulamisen jo pienenä, sekä musiikin opiskelun kuusivuotiaana. 12-vuotiaana hän osallistui siskoineen uusien kykyjenetsintäkilpailuun jonka sitten voittikin. Pian hän pääsi levyttämään ja ensimmäisiin televisioesiintymisiinsä. Vuonna 1973 perhe muutti Ateenaan, ja tämä mahdollisti Ánnan opinnot kansallisessa musiikkikonservatoriossa sekä yhteistyön kreikkalaisten artistien kanssa. Vähän myöhemmin Ánna meni musiikkiopintojensa ohella yliopistoon lukemaan oikeustiedettä. Tunnetut kreikkalaiset säveltäjät tekivät hänelle lauluja, muiden muassa Míkis Theodorákis vuonna 1975.
Elämä > Suosion kasvu

Víssi teki 1977 kansainvälisen kiertueen ja palkittiin samana vuonna Thessalonikin festivaaleilla parhaana laulajana. Vuonna 1978 Kreikan yleisradioyhtiö ERT ehdotti häntä Kreikan edustajaksi saman vuoden Eurovision laulukilpailuun. Kilpailleiden laulujen säveltäjien riitojen johdosta Kreikkaa lähti kuitenkin edustamaan Tánia Tsanaklídou. Víssi pääsi edustamaan Kreikkaa vuoden 1980 euroviisuihin joissa sijoittui 13:nneksi laululla Autostop. Kaksi vuotta myöhemmin hän edusti puolestaan Kyprosta euroviisuissa 1982 laululla Móno i agápi sijoittuen viidenneksi.
Víssi meni naimisiin vuonna 1983. Hänen miehensä Níkos Karvélas on säveltäjä, joka teki hänelle kappaleita jo 1975. Vuonna 1986 Víssi pyrki taas Kyproksen euroviisuedustajaksi, mutta jäi toiseksi. Samoin hän jäi toiseksi pyrittyään Kreikan euroviisuedustajaksi 1989, samana vuonna jolloin hän aloitti radiotuottajana. Hän julkaisi säännöllisesti levyjä, jotka myivät erinomaisesti.